3. ΒΑΣΙΛΙΚΟΝ ΔΙΑΤΑΓΜΑ της 16/20 Φεβρ. 1896 Περί προσωρινής ατελείας νημάτων λελευκασμένων κλπ. Υπ’ όψει του Νόμ. ΒΣϞΕ΄/1896 Άρθρ.1.-Ο ιδιοκτήτης εργοστασίου κατασκευής συνήθων φλανελλών, περιποδίων κτλ., θέλων να απολαύση της δια του ανωτέρω μνημονευομένου  ΒΣϞΕ΄ Νόμου χορηγουμένης προσωρινής ατελείας επί των κατ’ ευθείαν παρ’ αυτού εισαγομένων μαλλίνων νημάτων λελευκασμένων, κεχρωματισμένων, αστρήπτων ή εστρημμένων, χρησίμων προς πλέξιμον συνήθων φλανελλών, περιποδίων κλπ., οφείλει να προσαρτήση εις την κατατεθησομένην προς παραλαβήν των νημάτων διασάφησιν εισαγωγής ή αίτησιν αναλώσεως και γραμμάτιον παρακαταθήκης εγγυήσεως επαρχιακού ταμείου, εξ ου να δηλώται ότι παρακατέθεσεν ίσον προς το αναλογούν εισαγωγικόν τέλος και προς τους λοιπούς φόρους ποσόν, προς εξασφάλισιν του δημοσίου, εν περιπτώσει καθ’ ην εντός εξ μηνών από της ημέρας της εισαγωγής, δεν ήθελεν εξαγάγη του Κράτους ή αποταμιεύση υπό διαμετακόμισιν τα δια των παραληφθέντων νημάτων κατασκευασθέντα προϊόντα. Δια του Π.Δ. 31 Δεκ. 1930/10 Ιαν. 1931 ωρίσθη ότι η ως άνω εξάμηνος προθεσμία μεταποιήσεως παρατείνεται αιτήσει των ενδιαφερομένων δι’ αποφάσεως του Υπουργού των Οικονομικών επί χρονικόν διάστημα μη δυνάμενον να υπερβή το εξάμηνον. Άρθρ.2.-Η τε εισαγωγή των νημάτων και η εξαγωγή των δια τούτων κατασκευασθέντων προϊόντων, ή η αποταμίευσις τούτων υπό διαμετακόμισιν, δέον να γένηται δια των τελωνείων πρώτης και δευτέρας τάξεως συμφώνως προς την β΄ παράγραφον του άρθρ. 3 του ΒΡΝΗ΄ Νόμου του έτους 1893. Εάν η εξαγωγή των προϊόντων ή η αποταμίευσις τούτων υπό διαμετακόμισιν, ένθα υπάρχει συνεστημένη τοιαύτη, γένηται εντός της κατά το προηγούμενον άρθρον εξαμήνου διορίας από της ημέρας της εισαγωγής των νημάτων, επιστρέφεται εις τον εισαγαγόντα ιδιοκτήτην εργοστασίου το γραμμάτιον προς ανάληψιν της κατατεθείσης εγγυήσεως   άλλως ευθύς μετά την παρέλευσιν της διορίας ταύτης, εισάγεται τακτικώς εις το ταμείον του τελωνείου το παρακατατεθέν λόγω εγγυήσεως ποσόν δια της εξαργυρώσεως του εν λόγω γραμματίου, χρεουμένης της κατατεθείσης προς παραλαβήν των νημάτων διασαφήσεως εισαγωγής ή αιτήσεως αναλώσεως. Άρθρ.3.-Ο ελάχιστος όρος των εκάστοτε παραληπτέων υπό των ιδιοκτητών των εργοστασίων νημάτων ορίζεται εις οκάδας 200. Σελ. 529 Πρώτες ύλες Κλωστοϋφαντουργίας 30.Η.μ.1-3 Άρθρ.4.-Η περιεκτικότης των εξαγομένων ή υπό διαμετακόμισιν τεθησομένων εντός της κατά το άρθρ. 2 του παρόντος διορίας βιομηχανικών προϊόντων ορίζεται εις 83%. 